Man sterf in Bapsfontein-ongeluk | Nuus24
King William's Town-botsing eis een
Kaapstad – 'n Man het gesterf en 'n ander een het ligte beserings opgedoen nadat hul motor op die R25 in Bapsfontein aan die Oos-Rand in 'n ongeluk betrokke was. André Visser, 'n woordvoerder vir ER24, het in 'n verklaring gesê die oorsaak van die ongeluk is nog onduidelik.Hy sê die bakkie het van die pad geloop voordat die voertuig herhaaldelik gerol het. Volgens hom het die bakkie toe in 'n mielieveld beland. Paramedici sê die bestuurder is op die toneel dood verklaar. Hy is uit die voertuig geslinger. Visser sê die passasier het skraap- en kneusplekke opgedoen. Die man is op die toneel behandel voordat hy na 'n mediese fasiliteit geneem is. Die polisie sal die ongeluk verder ondersoek. Volg Nuus24 op Twitter - Nuus24